ซื้อหุ้นดูราคาย้อนหลังใน Streaming Pro ดีป่ะ?
ผมว่าหลายคนที่เล่นหุ้นคงมีประสบการณ์เหมือนกับผมอย่างหนึ่งครับ คือ ตอนจะซื้อหุ้น โดยเฉพาะหุ้นที่โบรกเกอร์แนะนำ ก็มักจะมองว่าหุ้นนั้นแพงไปแล้ว โดยการที่จะดูว่าหุ้นแพงหรือถูก ก็คือไปดูจากราคาย้อนหลัง เครื่องมือที่ใช้ดู บางทีก็ดูจากโปรแกรม Stream Pro ที่บอก %Chg 1W/1M/3M คือบอกว่าย้อนหลังจากจุดปัจจุบัน (ราคาปิดเมื่อวาน) แล้ว ราคาหุ้นปรับขึ้นหรือลดลงกี่เปอร์เซ็นต์
16 พ.ค. 2556

ผมว่าหลายคนที่เล่นหุ้นคงมีประสบการณ์เหมือนกับผมอย่างหนึ่งครับ คือ ตอนจะซื้อหุ้น โดยเฉพาะหุ้นที่โบรกเกอร์แนะนำ ก็มักจะมองว่าหุ้นนั้นแพงไปแล้ว โดยการที่จะดูว่าหุ้นแพงหรือถูก ก็คือไปดูจากราคาย้อนหลัง เครื่องมือที่ใช้ดู บางทีก็ดูจากโปรแกรม Stream Pro ที่บอก %Chg 1W/1M/3M คือบอกว่าย้อนหลังจากจุดปัจจุบัน (ราคาปิดเมื่อวาน) แล้ว ราคาหุ้นปรับขึ้นหรือลดลงกี่เปอร์เซ็นต์ 
โดยสมมติเราซื้อหุ้นนั้นที่ราคาปิดย้อนหลังไป 1 สัปดาห์ 1 เดือน และ 3 เดือน ถ้าเราเห็นเป็นตัวเลขติดลบ เราก็อาจจะสบายใจมากกว่าที่จะซื้อ เพราะมองว่าจะได้ของถูก (ทำนองว่าถูกกว่าคนที่ซื้อก่อนหน้าเราเมื่อ 1 สัปดาห์ 1 เดือน และ 3 เดือนที่แล้ว) แต่ถ้าเห็นเป็นตัวเลขเขียวๆ %Chg 1W/1M/3M เป็นบวกหมด แถมราคาหุ้นใกล้กับ 52W High ในช่อง 52W High/Low ยิ่งไม่กล้าซื้อ กลัวติดดอย ซึ่งก็น่าจะถูก
แต่จริงๆ แล้ว การพิจารณาอย่างนี้ถูกต้องหรือไม่ ผมขอยกตัวอย่างดังนี้ครับ สมมติหุ้นที่โบรกเกอร์แนะนำ ราคาปิดเมื่อวานคือ 80 บาท ราคาปิดย้อนหลัง 1W (สัปดาห์) 1M (1 เดือน) 3M (3 เดือน) คือ 65 บาท 50 บาท และ 35 บาท ตามลำดับ เราจะได้ข้อมูลที่แสดงดังตารางข้างล่างนี้ กรณีนี้เราอาจไม่กล้าซื้อ เพราะเห็นว่าราคาเพิ่มสูงแล้ว กลัวติดดอย
กราฟฟิก 1
ผ่านไป 1 สัปดาห์ ราคาหุ้นไม่ขยับไปไหน อยู่ที่ 80 บาท ราคาหุ้นที่เราดูครั้งแรกก็จะกลายเป็นราคาเมื่อ 1 สัปดาห์ที่แล้ว ผลตอบแทนย้อนหลัง 1W จึงเท่ากับ 0% (ดังตาราง) ตอนนี้หลายคนอาจเริ่มสนใจที่จะซื้อละ เพราะดูข้อมูลแล้วหุ้นไม่ได้แพงขึ้นเท่าไหร่ ไม่น่าจะติดดอย ทั้งที่ราคาปิดเท่าเดิม และการที่หุ้นราคานิ่งๆ อาจจะแสดงว่าราคาหุ้นได้มาถึงจุดที่ควรเป็นแล้ว โอกาสปรับขึ้นไม่น่าจะมีมาก
กราฟฟิก 2
ทีนี้มาดูต่อ เวลาผ่านไป 1 เดือน ราคาหุ้นที่เราดูครั้งแรกก็จะกลายเป็นราคาเมื่อ 1 เดือนที่แล้ว ราคาหุ้นขยับขึ้นลงไปมาปิดที่เท่าเดิม คือ 80 บาท แต่ %Chg 1W/1M/3M เป็น 11.11% 0.00% และ 17.65% ตามลำดับ เริ่มรู้สึกว่าถูกน่าซื้อแฮะ ทั้งที่ราคามันเท่าเดิมจากเมื่อ 1 เดือนก่อนที่เราดู แต่เรากลับรู้สึกว่ามันน่าซื้อขึ้นเยอะแฮะ
กราฟฟิก 3
ทีนี้ผ่านไป 3 เดือน ราคาก็มีขึ้นลงอีกตามเคย มาปิดที่ 95 บาท (แพงกว่าที่เราเคยดูเมื่อ 3 เดือนที่แล้วอีก) ราคาหุ้นที่เราดูครั้งแรกก็จะกลายเป็นราคาเมื่อ 3 เดือนที่แล้ว ทีนี้เมื่อดู %Chg 1W/1M/3M ก็จะเป็น 5.00% 13.64% และ 18.75% ว้าว หุ้นตัวนี้ถูกจริงๆ Margin of Safety สูง น่าซื้อมั่กๆ ไม่ซื้อไม่ได้แล้ว (ทีตอน 80 บาท บอกแพง ตอนนี้ 95 บาท บอกถูก)
กราฟฟิก 4
กรณีนี้เป็นตัวอย่างหนึ่งของพฤติกรรมการตัดสินใจลงทุน โดยการพึ่งพาจุดอ้างอิง (Reference Dependence) ซึ่งการตัดสินใจลงทุนก็เหมือนกับการตัดสินใจเรื่องอื่นในชีวิต ที่เรามักตัดสินใจโดยได้รับอิทธิพลจาก “จุดอ้างอิง” (Reference Point) ที่ใกล้เคียงที่สุดของเรา ไม่ว่าเราจะรู้ตัวหรือไม่รู้ตัวก็ตาม และในกรณีนี้จุดที่เราใช้อ้างอิง คือ ราคาที่ย้อนหลัง 1 สัปดาห์ 1 เดือน 3 เดือน ดังกล่าว จึงเป็นกับดักที่ทำให้เราหลงกลตัวเลขได้ง่ายๆ 
ดังนั้น เพื่อนๆ ที่ใช้ข้อมูล %Chg 1W/1M/3M ใน Streaming Pro ในการพิจารณาตัดสินใจลงทุน ก็ควรระวังในเรื่องนี้ด้วยครับ และอย่าลืมหาข้อมูลอื่นประกอบการตัดสินใจด้วยครับ